**REPUBLIKA E KOSOVËS/REPUBLIKA KOSOVA/ **

**REPUBLIC OF KOSOVO**

**KOMUNA SHTIME/ OPSTINA-STIMLJE/ MUNICIPALITY OF SHTIME**

**ZYRA E KRYETARIT/KANCELARIJA PREDSEDNIKA/MAYOR’S OFFICE**

Nr. i Protokollit: 02/\_\_\_\_\_\_

**Procesverbal nga dëgjimi publik me banorët e fshatit Zborc**

E martë, më 13 qershor 2023

Kohëzgjatja e takimit: 17:50 –18:40

Vendi i takimit: SHMFU ‘’Abdullah Shabani’’

Të pranishëm ishin: Kryesuesi i Kuvendit - Adnan Ademi; Drejtori i Drejtorisë për Planifikim Urban, Kadastër dhe Gjeodezi - Grejtalb Emini; Drejtori i Drejtorisë për Zhvillim Ekonomik - Kastriot Shabani dhe Drejtori i Shërbimeve Publike, Bardhyl Rushiti.

Rendi i ditës:

1. **Korniza Afatmesme Buxhetore 2024-2026**

Këtë takim e hapi Kryesuesi i Kuvendit të Komunës së Shtimes, z. Adnan Ademi, i cili i ka përshëndetur të pranishmit dhe njëherit i ka falënderuar për bashkëpunimin e treguar. Gjatë fjalimit, z. Ademi dha informata për banorët e fshatit Zborc rreth investimeve të cilat do të bëhen dhe kërkoi nga banorët që të bëjnë me dije nevojat e tyre që ne si komunë t’i vendosim në buxhetin e vitit 2024 dhe për Kornizën Afatmesme Buxhetore 2024-2026. Për sqarime më të hollësishme z. Ademi ai ia kaloi fjalën Drejtorit të Planifikimit Urban, Kadastër dhe Gjeodezi, Grejtalb Emini.

Z. Emini së pari kërkoi falje për vonesën e investimeve në këtë fshat dhe tregoi që 70 mijë euro janë të planifikuara sa i përket këtij viti, duke dhënë sqarime shtesë se në cilat rrugë do të investohet. Më pas, Drejtori Emini luti banorët e fshatit Zborc që t’i paraqesin kërkesat e tyre, pasi edhe kjo ishte arsyeja pse ne ishim aty që së bashku të vendosim se në cilat pjesë është më me rëndësi të investohet për vitin 2024.

Kërkesat e banorëve të fshatit Zborc:

* **Safet Haziri:** Të renovohet shkolla e fshatit dhe të shtrohet asfalti të varrezat;
* **Valdet Kurti:** Dy deponi të mbeturinave të hiqen dhe në të njëjten kohë të sigurohet që nuk do të hedhen më, si dhe të bëhet ndriqimi në tërë fshatin dhe transporti i nxënësve;
* Të rregullohet ujësjellësi, rruga “1 maji”, si dhe tek lagjja e Topillëve (varri i bardhë, prej rrugës “Hafir Bajrami” deri tek rruga e Blinajës) të shtrohen me rrugë të arave;
* **Sali Nuredini:** Të rregullohet problemi me kanalizim tek lagjja e “Topillëve”;
* **Selman Kadriu:** Te lagjja e “Badraxhinjve”, të rregullohet kanalizimi, ndriqimi dhe trotuaret. Të shtohen pengesat në rrugë dhe të këtë më shumë patrolla të policisë;
* **Fadil Xhemajli:** Të rregullohet kanalizimi 60 metra në rrugën e Reçakut;
* **Skender Kadriu:** Në rrugën “Qëndresa” të rregullohet kanalizimi dhe asfalti;
* **Sabit Nuredini:** Të rregullohet asfalti në rrugën “Hafir Bajrami”, tek lagjja e Topillëve;
* **Idriz Mehmeti:** Tre pengesa të vendosen në hyrje të fshatit, ndriqimi në tërë fshatin dhe të largohen deponitë e mbeturinave;
* **Sabri Nuredini:** Të gjitha lagjet e fshatit të pajisen me trotuare.

Procesmbajtës,

Gentiana Mehmeti